CELEX: 32002R1791
Language: bg
Date: 2002-10-09 00:00:00
Title: Регламент (ЕО) № 1791/2002 на Комисията от 9 октомври 2002 година за одобряване на проверките за съответствие със стандартите за търговия, приложими за пресните плодове и зеленчуци, извършвани в Мароко преди внос в Европейската общност

03/ 44
            
            
               BG
            
            
               Официален вестник на Европейския съюз
            
            
               106
            
         32002R1791
   
               L 272/7
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1791/2002 НА КОМИСИЯТА
   
   от 9 октомври 2002 година
   за одобряване на проверките за съответствие със стандартите за търговия, приложими за пресните плодове и зеленчуци, извършвани в Мароко преди внос в Европейската общност
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 545/2002 (2), и по-специално член 10 от него,
   като има предвид, че:
   
               (1)
            
            
               Регламент (ЕО) № 1148/2001 на Комисията от 12 юни 2001 г. относно проверките за съответствие със стандартите за търговия, приложими за пресните плодове и зеленчуци (3), изменен с Регламент (ЕО) № 2379/2001 (4), предвижда, че Комисията може да одобрява проверките за съответствие, извършвани преди внос в Общността от трети страни, когато те поискат това при спазване на условията на член 7 от Регламент (ЕО) № 1148/2001.
            
         
               (2)
            
            
               На 2 август 2001 г. мароканските власти са подали в Комисията искане за одобрение на проверките, осъществявани от Etablissement Autonome de Contrôle et de Coordination des Exportations (EACCE) към Министерството на земеделието, развитието на селските райони, водите и горите. В искането се посочва, че EACCE разполага с необходимите персонал, екипировка и съоръжения за осъществяването на проверките, че той използва методи, еквивалентни на методите, посочени в член 9 от Регламент (ЕО) № 1148/2001, и че пресните плодове и зеленчуци, изнасяни от Мароко към Общността, отговарят на търговските стандарти на Общността.
            
         
               (3)
            
            
               От информацията, изпратена от държавите-членки на Комисията, се вижда, че през периода 1997—2000 г. при вноса на пресни плодове и зеленчуци от Мароко сравнително рядко се наблюдават несъответствия със стандартите за търговия.
            
         
               (4)
            
            
               Представителите на мароканските контролните органи са редовни и дългогодишни участници в различни семинари и дейности за обучение, организирани от различни държави-членки. В някои случаи те са участвали и в международните инициативи за договаряне на търговски стандарти за плодовете и зеленчуците, като например в рамките на Работната група по стандартизация на бързоразвалящи се продукти и развитие на качеството към Икономическата комисия за Европа на ООН (ИКЕ/ООН).
            
         
               (5)
            
            
               На базата на събраната информация следва да се приеме, че условието за съответствие със стандартите за търговия е спазено в задоволителна степен и следва да се предостави одобрението, предвидено в член 7 от Регламент (ЕО) № 1148/2001, като едновременно с това се посочи органът за контакт, както и контролният орган в Мароко.
            
         
               (6)
            
            
               Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
            
         ПРИЕ НАСТОЯЩИЯ РЕГЛАМЕНТ:
   Член 1
   Проверките за съответствие със стандартите за търговия, извършени от Мароко за пресните плодове и зеленчуци с произход от Мароко, се одобряват в съответствие с условията, предвидени в член 7, параграф 1 от Регламент (ЕО) № 1148/2001.
   Член 2
   Данните за органа за контакт в Мароко, под чийто контрол се извършват проверките, както и на контролния орган, натоварен със самото осъществяване на проверките, посочени в член 7, параграф 2 от Регламент (ЕО) № 1148/2001, са посочени в приложението към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейските общности.
   
   Настоящият регламент се прилага от датата на публикуването в Официален вестник на Европейските общности, серия С, на становището, посочено в член 7, параграф 8 от Регламент (ЕО) № 1148/2001, относно установяване на административно сътрудничество между Общността и Мароко.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 октомври 2002 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 297, 21.11.1996 г., стр. 1.
   
      (2)  ОВ L 84, 28.3.2002 г., стр. 1.
   
      (3)  ОВ L 156, 13.6.2001 г., стр. 9.
   
      (4)  ОВ L 321, 6.12.2001 г., стр. 15.
   ПРИЛОЖЕНИЕ
   Официален орган, посочен в член 7, параграф 2 от Регламент (ЕО) № 1148/2001:
   
               Министерство на земеделието, развитието на селските райони, водите и горите (Ministère de l'agriculture, du développement rural et des eaux et forets):
            
         
               Quartier Administratif
            
         
               Place Abdallah Chefchouani
            
         
               BP 607
            
         
               Rabat
            
         
               Maroc
            
         
               Телефон: (212-37) 76 36 57/76 05 29
            
         
               Факс: (212-37) 76 33 78
            
         
               E-mail: webmaster@madprm.gov.ma
            
         Контролен орган, посочен в член 7, параграф 2 от Регламент (ЕО) № 1148/2001:
   
               Etablissement Autonome de Contrôle et de Coordination des Exportations (EACCE)
            
         
               Angle Boulevard Mohamed Smiha et Rue Moulay Mohamed El Baâmrani
            
         
               Casablanca
            
         
               Maroc
            
         
               Телефон: (212-22) 30 51 04/30 51 73/30 50 91/30 51 95
            
         
               Факс: (212-22) 30 51 68
            
         
               E-mail: eacce@eacce.org.ma